РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 43

от заседание на комисия ”Управление на собствеността”
към Пленума на Висшия съдебен съвет, проведено на 16.08.2017 г.

Днес, 16.08.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова 
 Юлиана Колева
                                                                                      Розалин Трендафилов
                                                                                      Димитър Узунов                                                                                       
                                                                                       
	ОТСЪСТВА: Милка Итова.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Проект на окончателен списък за подреждане на картотекираните кандидати от Бюро по защита при главния прокурор според степента на жилищните им нужди и за разпределението на ведомствените жилища.
Приложение: Доклад от г-н Димитър Тончев – главен секретар на ВСС и председател на ЖК към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

На основание чл. 22 от Правилата за отдаване под наем на недвижими имоти - частна държавна собственост, предоставени в управление на ВСС за жилищни нужди и за дейността на жилищната комисия към Пленума на ВСС, протокол от заседание на жилищна комисия, проведено на 10.08.2017 г., на което са разгледани постъпилите възражения и заявления от уведомените лица, относно проектите за определяне групата на картотекираните кандидати от Бюро по защита при главния прокурор, за класирането им и за разпределението на жилището, предназначено за ползване от Бюро по защита при главния прокурор и предвид, че в предвидения, в чл. 20, ал. 2 от Правилата, седем дневен срок от уведомяването, г-н Емил Ганчев е заявил с писмо per. № ВСС-9987/ 03.08.2017 г., че желае да бъде настанен в апартамент № 25, гр. София, р-н „Триадица”, ж.к. „Манастирски ливади-Б” № 61, секция „А+Б”, вх. Б, ет. 2, както и че в същия срок няма подадено възражение от г-н Борислав Стоянов по определената му група, класирането и по проекта за разпределение на ведомственото жилище,
1.	ОДОБРЯВА проект за окончателен списък за подреждане на картотекираните кандидати от Бюро по защита при главния прокурор според степента на жилищните им нужди както следва
-	на първо място Емил Ганчев Ганчев - заместник-директор на Бюро по защита при главния прокурор, с I група жилищна нужда;
-	на второ място Борислав Димитров Стоянов - специалист II-I степен, инспектор /психолог/ в Бюро по защита при главния прокурор, с III група жилищна нужда.
2.	ОДОБРЯВА проект за окончателно разпределение на жилището, предназначено за ползване от Бюро по защита при главния прокурор, представляващо апартамент № 25, гр. София, р-н „Триадица”, ж.к. „Манастирски ливади-Б” №61, секция „А+Б”, вх. Б, ет. 2, за настаняване на Емил Ганчев Ганчев - заместник-директор на Бюро по защита при главния прокурор, с I група жилищна нужда.
3.	ПРЕДЛАГА на Пленума на ВСС материалите по т. 1 и т. 2 за утвърждаване.
4.	ПРЕДЛАГА на Пленума на ВСС да вземе решение за настаняване на Емил Ганчев Ганчев - заместник-директор на Бюро по защита при главния прокурор, с I група жилищна нужда, с двучленно семейство, при месечна наемна цена, определена на основание глава IV от Правилника за прилагане на Закона за държавната собственост, в размер на 102.97 лв. /сто и два лева и деветдесет и седем стотинки/ без вкл. ДДС, в апартамент № 25, намиращ се в гр. София, р-н „Триадица”, м. „Манастирски ливади-изток”, кв. 6А, УПИI- 485,726, ж.к. „Манастирски ливади-Б” № 61, секция „А+Б”, вх. Б, ет. 2, кота + 5.44 кв.м, състоящ се от антре, дневна-столова с кухненски бокс, две спални, тоалетна, баня с тоалетна и две тераси със застроена площ 89.05 кв.м, заедно с прилежащото му мазе № 25, находящо се в подземния етаж на кота -2.95 кв.м с площ 4.07 кв.м, заедно с припадащите му се 0.696 % ид.части от общите части на сградата, равняващи се на 17.48 кв.м, както и заедно със съответното право на строеж върху урегулирания поземлен имот, върху който е построен сградата.
5.	ПРЕДЛАГА на Пленума на ВСС да упълномощи представляващия ВСС, да сключи договор за наем с определеното лице и при условията описани в т. 4 от настоящото решение.
6.	ВНАСЯ предложението в редовно заседание на Пленума на Висшия съдебен съвет, за приемане на решение.

2. ОТНОСНО: Изпълнение на т. 5 от договор № ВСС-9440/07.07.2017 г. за безвъзмездно предоставяне право на управление върху части от имот – частна държавна собственост, намиращ се в гр. Омуртаг.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. Административния ръководител – районен прокурор на Районна прокуратура гр. Омуртаг да организира фактическото приемане на имота, предмет на договор № ВСС-9440/07.07.2017 г. за безвъзмездно предоставяне право на управление върху части от имот – частна държавна собственост.
2.2. Оригинален екземпляр на протокола по чл. 5 от договор рег. № ВСС-9440/07.07.2017 г. да се изпрати във ВСС – по един за дирекция „Управление на собствеността на съдебната власт” и за Дирекция „Финанси и бюджет”.
2.3. ИЗПРАЩА решението по т. 2 от настоящия протокол на административния ръководител – районен прокурор на Районна прокуратура гр. Омуртаг.

3. ОТНОСНО: Решение по т. 44 от протокол № 25/03.08.2017 г. на Пленума на ВСС, във връзка с Решение № 7 по протокол № 1/24.01.2017 г. на Общински експертен съвет по устройство на територията, касаещо имот на съдебната власт в гр. Златоград.

КОМИСИЯ „УПРАВЛЕНИЕ НА СОБСТВЕНОСТТА” 
упълномощена с Решение на Пленума на Висшия съдебен съвет                              по т. 76 от протокол № 30/28.07.2016 г.
Р Е Ш И:

3.1. ИЗРАЗЯВА СЪГЛАСИЕ за промяна на границите на поземлен имот с идентификатор 31111.35.97 и площ 561 кв.м., находящ се в гр. Златоград, бул. „България” № 120, п-л ХХІ-РС (ІV-РС), кв.73а, описан в Акт № 3302/02.12.2009г. за публична държавна собственост, актуализиран на 27.09.2016 г., в съответствие с Решение № 7 по протокол № 1/24.01.2017 г. на Общински експертен съвет по устройство на територията, с което се приема предложение за изменение на ПУП-ПР в обхват на ПИ с идентификатор 31111.35.110 по кадастралната карта и кадастралните регистри на гр. Златоград, който в действащия ПУП попада в улична регулация – нереализирана, в УПИ ХХVІІ-Хлебозавод, кв. 73 и в УПИ ІV-Районен съд, кв. 73а по ПУП на гр. Златоград.
3.2. ИЗПРАЩА решението по т. 3 от настоящия протокол на административния ръководител – председател на Районен съд гр. Златоград и на областния управител на област Смолян за предприемане на необходимите действия по изготвяне на проект на тристранен договор, касаещ имот на съдебната власт в гр. Златоград.

4. ОТНОСНО: Възлагане правото на стопанисване на административния ръководител на Административен съд гр. Благоевград, на общински нежилищен имот, намиращ се в гр. Благоевград, ул. „Крали Марко” № 2.

КОМИСИЯ „УПРАВЛЕНИЕ НА СОБСТВЕНОСТТА” 
упълномощена с Решение на Пленума на Висшия съдебен съвет                              по т. 76 от протокол № 30/28.07.2016 г.

                                                   Р Е Ш И:

На основание чл. 387 и чл. 388, ал. 1 от Закона за съдебната власт, във връзка с Договор № ВСС-8071/15.06.2017 г. за безвъзмездно управление на общински нежилищни имоти – публична общинска собственост,
ВЪЗЛАГА на административния ръководител - председател на Административен съд – гр. Благоевград стопанисването на недвижимите имоти – публична общинска собственост, намиращи се в гр. Благоевград, ул. „Крали Марко“ № 2 и подробно описани в Договор № ВСС-8071/15.06.2017г.  

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.	ОТМЕНЯ решение на Комисия „Управление на собствеността”, взето по протокол № 41 от 02.08.2017г., т. 14 като изчерпало приложението си с оглед предоставеното стопанисване на председателя на АдмС-Благоевград.
2.	ВЪЗЛАГА на председателя на Административен съд гр. Благоевград да организира по-нататъшните действия във връзка със стопанисването, включително и охраната на предоставените имоти, като се прецени възможността за договаряне с ЮЗУ „Н. Рилски” реда и начина на ползването на части от имота и поемане на охраната на обектите от страна на университета.
3.	ИЗПРАЩА решението по т. 4 от настоящия протокол на председателя на Административен съд гр. Благоевград, по компетентност.
4.	ИЗПРАЩА извлечение от решението по т. 4 от настоящия протокол и копие от договор № ВСС-8071/15.06.2017г. на Министерството на правосъдието, с оглед осигуряване на охраната на обектите, предоставени на съдебната власт, намиращи се в гр. Благоевград, ул. „Крали Марко“ № 2.

5. ОТНОСНО: Утвърждаване на актуализирано поименно разпределение на разходите по § 51-00 „Основен ремонт на дълготрайни материални активи”, на органите на съдебната власт за 2017 г. /Вътрешно-компенсирана корекция в рамките на утвърдения бюджет за 2017 г./.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1.	ОТЛАГА разглеждането на т. 5 от настоящия протокол за следващото заседание на Комисията.

6. ОТНОСНО: Изпълнение на договор рег. № ВСС-7291/31.05.2018 г. с предмет: „Аварийни ремонтни работи по част „ОВК” в сграда за нуждите на СРС и СРП, находяща се в гр. София, бул. „Ген. М. Д. Скобелев” № 23”.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1.	ПРИЕМА представения доклад по изпълнение на договор рег. № ВСС-7291/31.05.2018 г. с предмет:„Аварийни ремонтни работи по част „ОВК“ в сграда за нуждите на СРС и СРП, находяща се в гр.София, бул. „Ген.М.Д.Скобелев“ № 23“.

7. ОТНОСНО: Изработен проект на документация за участие в процедура възлагане на обществена поръчка за строителство по шест обособени позиции, представена от „БИМ Консултинг” ООД, в изпълнение на договор № 55-06-011/21.11.2016 г.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Комисия „Бюджет и финанси“, упълномощена с решение на Пленума на Висшия съдебен съвет от 27.07.2017г., да вземе следното решение:
		1. ОДОБРЯВА възлагането на обществена поръчка с предмет „Проектиране и изпълнение на строителни работи по отоплителна система и достъпна среда на сградата на Окръжен съд гр. Пазарджик“ на стойност 180 000 лв. с вкл. ДДС, чрез събиране на оферти с обява по реда на чл. 187 от Закона за обществените поръчки.
2. УПЪЛНОМОЩАВА представляващия Висшия съдебен съвет да организира и проведе обществена поръчка с предмета по т.1, както и да сключи договор с определения изпълнител или да прекрати процедурата.

                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ